**OBRAZLOŽENJE PRIJEDLOGA PRORAČUNA ZA 2023. I PROJEKCIJE ZA 2024. i 2025. GODINU**

**NAZIV KORISNIKA: UPRAVNI ODJEL ZA OBRAZOVANJE, KULTURU I SPORT**

**SAŽETAK DJELOKRUGA RADA:**

Upravni odjel za obrazovanje, kulturu i sport obavlja upravne, pravne, financijske, analitičko-planske, organizacijske i druge stručne poslove u području osnovnog i srednješkolskog obrazovanja, znanosti, kulture, tehničke kulture, i športa, odnosno:

* financira materijalne i financijske rashode ustanova u školstvu putem decentraliziranih funkcija
* financira investicijska i kapitalna ulaganja ustanova u školstvu,
* surađuje sa subjektima odgoja, obrazovanja, znanosti i visokog obrazovanja u osmišljavanju, praćenju i provedbi programa
* stipendira darovite učenika i studente te učenike i studente koji se obrazuju za deficitarna zanimanja
* organizira i provodi školska i županijska natjecanja i smotre učenika osnovnih i srednjih škola
* surađuje s kulturnim vijećima te financira program javnih potreba u kulturi
* priprema, provodi i prati izvršenje programa javnih potreba u tehničkoj kulturi
* koordinira, prati i financira rad udruga iz područja športa, posebice vrhunskog športa, rad s mladima te manifestacije od značaja z Županiju
* surađuje s jedinicama lokalne samouprave i nadležnim ministarstvima
* predlaže, koordinira i provodi projekte od interesa za Županiju kroz programe Europske Unije i Republike Hrvatske
* sudjeluje u izradi strateških i drugih važnih dokumenata Županije

**PRORAČUNSKI KORISNICI IZ DJELOKRUGA RADA:**

Osnovna škola Ante Curać-Pinjac, Žrnovo

Osnovna škola Blato, Blato

Osnovna škola Braća Glumac, Lastovo

Osnovna škola Cavtat, Cavtat

Osnovna škola Don Mihovila Pavlinovića, Metković

Osnovna škola Fra Ante Gnječa, Staševica

Osnovna škola Gruda, Gruda

Osnovna škola Ivo Dugandžić-Mišić, Komin

Osnovna škola Janjina, Janjina

Osnovna škola Kula Norinska, Kula Norinska

Osnovna škola Kuna, Kuna

Osnovna škola Mljet, Babino Polje

Osnovna škola Opuzen, Opuzen

Osnovna škola Orebić, Orebić

Osnovna škola Otrići-Dubrave, Otrić-Seoci

Osnovna škola Petra Kanavelića, Korčula

Osnovna škola Primorje, Smokovljani

Osnovna škola Slano, Slano

Osnovna škola Smokvica, Smokvica

Osnovna škola Stjepana Radića, Metković

Osnovna škola Ston, Ston

Osnovna škola Trpanj, Trpanj

Osnovna škola Vela Luka, Vela Luka

Osnovna škola Vladimir Nazor, Ploče

Osnovna škola Župa Dubrovačka, Mlini

Osnovna glazbena škola Metković, Metković

Srednja škola Ivo Padovan, Blato

Ekonomska i trgovačka škola, Dubrovnik

Srednja škola Fra Andrije Kačića Miošića, Ploče

Gimnazija Dubrovnik, Dubrovnik

Gimnazija Metković, Metković

Medicinska škola, Dubrovnik

Srednja škola Metković, Metković

Obrtnička i tehnička škola Dubrovnik, Dubrovnik

Srednja škola Petra Šegedina, Korčula

Pomorsko-tehnička škola, Dubrovnik

Srednja poljoprivredna i tehnička škola, Opuzen

Turistička i ugostiteljska škola Dubrovnik, Dubrovnik

Umjetnička škola Luke Sorkočevića, Dubrovnik

Srednja škola Vela Luka, Vela Luka

Muški učenički dom Dubrovnik, Dubrovnik

Učenički dom Dubrovnik, Dubrovnik

**FINANCIJSKI PLAN ZA 2023. – 2025. GODINU:**

|  |  |  |  |  |
| --- | --- | --- | --- | --- |
| **Rb** | **Naziv programa** | **2023.** | **2024.** | **2025.** |
| **1.** | **Promicanje kulture** | **332.470** | **332.470** | **332.470** |
| **2.** | **Razvoj športa i rekreacije** | **265.446** | **265.446** | **265.446** |
| **3.** | **Odgoj i obrazovanje** | **793.815** | **793.815** | **793.815** |
| **7.** | **EU projekti** | **742.162** | **545.716** | **545.716** |
| **8.** | **Zakonski standard ustanova u obrazovanju** | **4.867.594** | **4.867.594** | **4.867.594** |
| **9.** | **Program ustanova u obrazovanju iznad standarda** | **2.700.407** | **1.982.004** | **1.982.004** |
|  | **UKUPNO RAZDJEL:** | **9.701.894** | **8.787.045** | **8.787.045** |

**NAZIV PROGRAMA: 1200 Promicanje kulture**

**OPĆI CILJ:** Programom javnih potreba u kulturi Dubrovačko-neretvanske županije sufinanciraju se programi kulture gradova i općina, akcije i manifestacije od županijskog značaja, izdavačka djelatnost, kulturno-umjetnički amaterizam, glazbena, scenska, likovna, dramska umjetnost, film i kinematografija te nove medijske kulture, međunarodna kulturna suradnja i europske integracije, program Maratona lađa, program Dubrovačkih ljetnih igara, rad zaposlenika Zavoda za obnovu Dubrovnika, zaštita i očuvanje kulturnih i sakralnih dobara te program Zajednice tehničke kulture.

**POSEBNI CILJ:**

Unapređenje rada kulturnih insititucija, udruga i društava i približavanje njihovih aktivnosti domicilnom stanovništvu i svim gostima Dubrovačko-neretvanske županije.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o financiranju javnih potreba u kulturi i Zakon o udrugama,

**POVEZANOST PROGRAMA SA STRATEŠKIM DOKUMENTIMA**

Plan razvoja Dubrovačko-neretvanske županije 2021.-2027., Provedbeni program Dubrovačko-neretvanske županije do 2025.Cilj 2.1. Unapređenje kvalitete i dostupnosti društvenih usluga;

Sve aktivnosti su povezane istom mjerom.

Mjera 2.1.4. Poticanje kulturnog stvaralaštva.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **A 120001 Program javnih potreba u kulturi** | **132.722** | **132.722** | **132.722** |
| **2.** | **A120002 Financiranje rada Dubrovačkih ljetnih igara** | **53.089** | **53.089** | **53.089** |
| **2.** | **A 120003 Financiranje rada Zavoda za obnovu Dubrovnika** | **33.181** | **33.181** | **33.181** |
| **3.** | **A 120004 Zaštita, očuvanje i opremanje kulturnih i sakralnih dobara** | **59.725** | **59.725** | **59.725** |
| **4.** | **A 120005 Financiranje rada Zajednice tehničke kulture** | **33.181** | **33.181** | **33.181** |
| **5.** | **A 120006 Financiranje Maratona lađa** | **20.572** | **20.572** | **20.572** |
|  | **Ukupno program:** | **332.470** | **332.470** | **332.470** |

**NOSITELJ AKTIVNOSTI:** Upravni odjel za obrazovanje, kulturu i sport

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Isplata sredstava vrši se kontinuirano kroz mjesece, odnosno prema kalendaru održavanja manifestacija i aktivnosti udruga i kulturnih ustanova.

**RAZLOG ODSTUPANJA OD PROŠLOGODIŠNJIH PROJEKCIJA**:

Povećanje na Aktivnosti A120002 Financiranje rada Dubrovačkih ljetnih igara u iznosu od 13.272 eura

Povećanje na Aktivnosti A 120004 Zaštita, očuvanje i opremanje kulturnih i sakralnih dobara u iznosu od 19.908 eura

Povećanje na Aktivnosti A 120005 Financiranje rada Zajednice tehničke kulture u iznosu od 2.655 eura.

Ukupno povećanje Programa 1200 Promicanje kulture u ukupnom iznosu od 35.835 eura.

**NAZIV PROGRAMA:1201 Razvoj športa i rekreacije**

**OPĆI CILJ:** Programom javnih potreba u športu osiguravaju se sredstva za sufinanciranje športskih manifestacija, vrhunskog športa te aktivnosti športskih udruga.

**POSEBNI CILJ:**

Kvalitetno funkcioniranje objekata za provođenje nastave za tjelesni odgoj te osiguranje kvalitete sustava sporta i poboljšanje uvjeta za bavljenje sportom.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o športu i Zakon o udrugama,

**POVEZANOST PROGRAMA SA STRATEŠKIM DOKUMENTIMA**

Plan razvoja Dubrovačko-neretvanske županije 2021.-2027., Provedbeni program Dubrovačko-neretvanske županije do 2025.Cilj 2.1. Unapređenje kvalitete i dostupnosti društvenih usluga,

Mjera 2.1.5 Unapređenje sportske i rekreacijske infrastrukture i programa

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **A 120101 Financiranje rada Zajednice športa Dubrovačko-neretvanske županije** | **265.446** | **265.446** | **265.446** |
|  | **Ukupno program:** | **265.446** | **265.446** | **265.446** |

**NOSITELJ AKTIVNOSTI:** Upravni odjel za obrazovanje, kulturu i sport te Zajednica športa Dubrovačko-neretvanske županije

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Isplata sredstava vrši se kontinuirano kroz mjesece, odnosno prema kalendaru održavanja sportskih manifestacija i aktivnosti sportskih udruga onih korisnika koji su ostvarili pravo po provedenom javnom pozivu.

**RAZLOG ODSTUPANJA OD PROŠLOGODIŠNJIH PROJEKCIJA**:

Nema odstupanja.

**NAZIV PROGRAMA: 1202 Odgoj i obrazovanje**

**OPĆI CILJ:** Programom javnih potreba u odgoju i obrazovanju osiguravaju se sredstva finanicranje školskih športskih natjecanja učenika osnovnih i srednjih škola, za stipendiranje darovitih učenika i studenata te učenika i studenata koji se obrazuju za deficitarna zanimanja, dodjeljuju se potpore razvoju dislociranim sveučilištima te prosljeđuju sredstva Ministarstva za sufinanciranje prijevoza učeika srednjih škola.

**POSEBNI CILJ:**

Unapređenje rada odgojno obrazovnih ustanova i izvannastavnih aktivnosti učenika te smanjenje troškova školovanja učenika, studenta i poslijediplomanata i njihovo zadržavanje na području Dubrovačko-neretvanske županije.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o odgoju i obrazovanju u osnovnoj i srednjoj školi

**POVEZANOST PROGRAMA SA STRATEŠKIM DOKUMENTIMA**

Plan razvoja Dubrovačko-neretvanske županije 2021.-2027., Provedbeni program Dubrovačko-neretvanske županije do 2025, Cilj 2.2 Osiguranje zapošljivosti radne snage i prilagodbe obrazovanja potrebama tržišta rada

Sve aktivnosti su povezane istom mjerom.

Mjera 2.2.1 Osnaživanje suradnje između obrazovnih i istraživačkih ustanova gospodarstva i javne uprave

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **A 120202 Športska natjecanja učenika** | **43.799** | **43.799** | **43.799** |
| **2.** | **A 120203 Sufinanciranje prijevoza učenika srednjih škola** | **583.980** | **583.980** | **583.980** |
| **3.** | **A 120204 Stipendiranje učenika i studenata** | **129.935** | **129.935** | **129.935** |
| **4.** | **Tekući prijekt T 120207 Školski medni dani s hrvatskih pašnjaka** | **2.920** | **2.920** | **2.920** |
| **5.** | **Kapitalni projekt K 120208 Kapitalni projekti u školstvu** | **26.545** | **26.545** | **26.545** |
| **6.** | **A 120209 Potpora razvoja dislociranim učilištima** | **6.636** | **6.636** | **6.636** |
|  | **Ukupno program:** | **793.815** | **793.815** | **793.815** |

**NOSITELJ AKTIVNOSTI:** Upravni odjel za obrazovanje, kulturu i sport te Ministarstvo znanosti i obrazovanja

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Sufianciranje prijevoza učenika srednjih škola vrši se temeljem doznačenih sredstava nadležnog Ministarstva, a sukladno Odluci Vlade Republike Hrvatske. Sredstva namijenjena razvoju dislociranih sveučilišta doznačavaju se početkom nove akademske godine. Sanacija i izgradnja igrališta i objekata uglavnom se odvija tijekom ljetnih mjeseci zbog školskih praznika i povoljnih vremenskih uvjeta za izvođenje radova.

Županijski savez školskog športa Dubrovačko- neretvanske županije u svom planu i programu iznosi kalendar održavanja školskih športskih natjecanja za osnovne i srednja škole sukladno kojem se održavaju športska natjecanja učenika na županijskoj i državnoj razini. Dubrovačko- neretvanska županija svake godine stipendira darovite učenike i studente kao i učenike i studente koji se obrazuju za deficitarna zanimanja. Time se želi omogučiti učenicima, studentima i njihovim roditeljima lakše financiranje njihovog obrazovanja a istodobno ih po završetku njihovog školovanja zadržati na području Dubrovačko neretvanske županije.

Tekući projekt školski medni dan provodi se zbog educiranja djece i njihovih roditelja o važnosti konzumiranja meda kao i uključivanja meda u prehranu, a slijedom čega će se osigurati stvaranje boljih uvjeta za pozicioniranje meda hrvatskih pčelinjaka na tržištu.Agencija za plaćanja u poljoprivredi, ribarstvu i ruralnom razvoju objavljuje javni poziv za iskaz interesa školskih ustanova za sudjelovanje u Programu školski medni dan s hrvatskih pčelinjaka za 2022. godinu.

**RAZLOG ODSTUPANJA OD PROŠLOGODIŠNJIH PROJEKCIJA**:

Povećanje na Aktivnosti A 120204 Stipendiranje učenika i studenata u iznosu od 11.812 eura.

Ukupno povećanje Programa 1202 Odgoj i obrazovanje u ukupnom iznosu od 11.812 eura.

**NAZIV PROGRAMA: 1206 EU projekti**

**OPĆI CILJ:** Privlačenje sredstava iz Fondova Europske Unije.

**POSEBNI CILJ:**

Sudjelovanje Dubrovačko-neretvanske županije u različitim međunarodnim i regionalnim udruženjima, projektima i inicijativama, uključujući i participiranje u sredstvima za projekte iz određenih EU fondova u odgovarajućem traženom postotku.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o uspostavi institucionalnog okvira za provedbu Europskih strukturnih i investicijskih fondova u Republici Hrvatskoj u financijskom razdoblju 2014.-2020

**POVEZANOST PROGRAMA SA STRATEŠKIM DOKUMENTIMA**

Plan razvoja Dubrovačko-neretvanske županije 2021.-2027., Provedbeni program Dubrovačko-neretvanske županije do 2025, Cilj 2.2.Osiguranje zapošljivosti radne snage i prilagodba obrazovanja potrebama tržišta rada

Mjera 2.2.2 Razvoj Strukovnog i cjeloživotnog obrazovanja;

Kapitalni projekt K120601 Regionalni centar kompetentnosti u turizmu i ugostiteljstvu Dubrovnik

Mjera 2.2.3 Jačanje županijskih i lokalnih kapaciteta za intervencije na tržištu rada;

Tekući projekt T120602 Europski socijalni fond – Projekt ZAJEDNO MOŽEMO SVE VOL. 5 – pomoćnik u nastavi

Mjera 2.1.1: Unapređenje obrazovne infrastrukture, kvalitete programa i ljudskih resursa u obrazovanju

Tekući projekt T120708 Školska shema voća i mlijeka

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **Kapitalni projekt K120601 Regionalni centar kompetentnosti u turizmu i ugostiteljstvu Dubrovnik** | **196.446** | **0,00** | **0,00** |
| **3.** | **Tekući projekt T120602 Europski socijalni fond – Projekt ZAJEDNO MOŽEMO SVE VOL. 5 – pomoćnik u nastavi** | **524.295** | **524.295** | **524.295** |
| **4.** | **Tekući projekt T120708 Školska shema voća i mlijeka** | **21.421** | **21.421** | **21.421** |
|  | **Ukupno program:** | **742.162** | **545.716** | **545.716** |

**NOSITELJ AKTIVNOSTI:** Upravni odjel za obrazovanje, kulturu i sport

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Kroz provedbu projekta Zajedno možemo sve! Dubrovačko-neretvanska županija je osigurala sredstva za financiranje pomoćnika u nastavi za učenika s teškoćama u školama kojima je osnivač. Županija će kroz provedbu projekta povući maksimalan dozvoljeni iznos bespovratnih EU sredstava. sukladno svom indeksu razvijenosti. Ostatak sredstava potrebnih za provedbu projekta izdvaja se iz vlastitog proračuna kroz četverogodišnje razdoblje trajanja projekta.

Turistička i ugostiteljska škola Dubrovnik Odlukom Ministarstva znanosti i obrazovanja imenovana je Regionalnim centrom kompetentnosti u sektoru turizam i ugostiteljstvo. U Županiji su predviđena ulaganja na tri lokacije i to u prostoru postojeće zgrade Turističke i ugostiteljske škole Dubrovnik, u prostor u vlasništvu Turističke i ugostiteljske škole Dubrovnik unutar gradskih zidina (Garište) te u prostor Vile Čingrija. Predviđena vrijednost projekta iznosi 105.000.000,00 kuna. Dubrovačko-neretvanska županiju kao osnivač ustanova za strukovno obrazovanje, a u suradnji sa Regionalnom razvojnom agencijom DUNEA, Turističkom i ugostiteljskom školom Dubrovnik i Gradom Dubrovnikom izradila je Razvojni plan u kojem je Županija dokazala spremnost i potencijale osnivača za potporu osnivanju i održivom upravljanju budućim Regionalnim centrom kompetentnosti.

Školska shema voća i mlijeka putem sredstava Agencije za plaćanja u poljoprivredi, ribarstvu i ruralnom razvoju omogućuje svim učenicima osnovnih i srednjih škola unos mlijeka i svježeg voća, kao i podizanje svijesti o značaju zdrave prehrane. Osnovne i srednje škole škole iskazuju svoju zainteresiranost a osnivač upućuje zahtjev prema Agenciji za plaćanja u poljoprivredi, ribarstvu. i ruralnom razvoju. Osnovne škole koje su iskazale interes su: osnovna škola Mljet, osnovna škola Blato, Osnovna škola Opuzen, osnovna škola Slano, osnovna škola Ivo Dugandžić Mišić Komin, osnovna škola Vela Luka, osnovna škola Don Mihovil Pavlinović Metković ie osnovna škola Stjepana Radića. Srednje škole koje su iskazale interes su srednja škola Vela Luka, srednja škola Fra Andrije Kačića Miošića Ploče, srednja škola Ivo Padovan Blato, Obrtnička i tehnička škola Dubrovnik.

**RAZLOG ODSTUPANJA OD PROŠLOGODIŠNJIH PROJEKCIJA**:

Projekt Regionalni centar kompetentnosti u turizmu i ugostiteljstvu Dubrovnik završava 2022. godine. Zbog planiranog produljenja projektnih aktivnosti projekt se nastavlja u 2023. godini.

**NAZIV PROGRAMA: 1207 Zakonski standard ustanova u obrazovanju**

**OPĆI CILJ:** Decentraliziranim financiranjem osnovnih i srednjih škola te učeničkih domova u Županiji osiguravaju se sredstva za održavanje nihovih ustanova (materijalni rashodi) i investicijska i kapitalna ulaganja u ustanove (opremanje, adaptacija i sanacija – rashodi za nabavu nefinancijske imovine).

**POSEBNI CILJ:**

Kvalitetno funkcioniranje obrazovnih ustanova osnovnog i srednjeg školstva na području Dubrovačko-neretvanske županije.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o odgoju i obrazovanju u osnovnoj i srednjoj školi,

**POVEZANOST PROGRAMA SA STRATEŠKIM DOKUMENTIMA**

Plan razvoja Dubrovačko-neretvanske županije 2021.-2027., Provedbeni program Dubrovačko-neretvanske županije do 2025; Cilj 2.1. Unapređenje kvalitete i dostupnosti društvenih usluga

Sve aktivnosti su povezane istom mjerom

Mjera 2.1.1: unapređenje obrazovne infrastrukture, kvalitete programa i ljudskih resursa u obrazovanju

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **A 120701 Osiguravanje uvjeta rada za redovno poslovanje osnovne škole** | **2.136.842** | **2.136.842** | **2.136.842** |
| **2.** | **A 120702 Investicijska ulaganja u osnovne škole** | **215.675** | **215.675** | **215.675** |
| **3.** | **Kapitalni projekt K 120703 Kapitalna ulaganja u osnovne škole** | **414.076** | **414.076** | **414.076** |
| **4.** | **A 120704 Osiguravanje uvjeta rada za redovno poslovanje srednji škola i učeničkih domova** | **1.432.238** | **1.432.238** | **1.432.238** |
| **5.** | **A 120705 Smještaj i prehrana učenika u učeničkom domu** | **147.163** | **147.163** | **147.163** |
| **6.** | **A 120706 Investicijska ulaganja u srednje škole i učeničke domove** | **236.246** | **236.246** | **236.246** |
| **7.** | **K 120707** **Kapitalna ulaganja u srednje škole i učeničke domove** | **285.354** | **285.354** | **285.354** |
|  | **Ukupno program:** | **4.867.594** | **4.867.594** | **4.867.594** |

**NOSITELJ AKTIVNOSTI:** Upravni odjel za obrazovanje, kulturu i sport

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Realizacija sredstava (nakon izvršenih postupaka javne nabave) odvija se naranije od mjeseca lipnja, a glavnina tijekom ljetnih školskih praznika i jeseni.

**RAZLOG ODSTUPANJA OD PROŠLOGODIŠNJIH PROJEKCIJA**:

Budući se Uredba, odnosno Odluka Vlade Republike Hrvatske, a time i županijska Odluka kojom se osiguravaju sredstva za investicijska i kapitalna ulaganja u osnovne i srednje škole uglavnom donosi u proljeće tekuće godine, nismo mogli u ovom trenutku iskazati točan prikaz sredstva i potreba po školskim ustanovama do punog iznosa odobrenih decentraliziranih sredstava na razini prošle godine.

**NAZIV PROGRAMA:1208 Program ustanova u obrazovanju iznad zakonskog standarda**

**OPĆI CILJ:** Programom javnih potreba iznad zakonskog standarda osnovnih i srednjih škola osiguravaju se sredstva za: školska natjecanja iz znanja, financiranje školskih projekata i sufinanciranje rada pomoćnika u nastavi na području Dubrovačko-neretvanske županije. Također su uključeni veliki projekti poput poticanja demografskog razvitka gdje Ministarstvo znanosti i obrazovanja sredstvima Državnog proračuna financira isključivo udžbenike za obvezne i izborne nastavne predmete, a Upravni odjel za obrazovanje, kulturu i sport financira radne materijale za obvezne radne bilježnice za redovne i izborne predmete, uključujući i radni materijal za izvođenje vježbi i praktičnog rada iz tehničke kulture te geografski atlas za učenike od 1. do 8. razreda osnovnih škola., školska shema, produženi boravak u osnovnim školama, energetska obnova školskih objekata financiranje ostalih kapitalnih projekata.

**POSEBNI CILJ:**

Kvalitetno funkcioniranje obrazovnih ustanova te unapređenje održavanja nastave i uvjeta rada i znanja učenika na području Dubrovačko-neretvanske župaije, a naročito onih s posebnim potrebama

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o odgoju i obrazovanju u osnovnoj i srednjoj školi.

**POVEZANOST PROGRAMA SA STRATEŠKIM DOKUMENTIMA**

Plan razvoja Dubrovačko-neretvanske županije 2021.-2027., Provedbeni program Dubrovačko-neretvanske županije do 2025; Cilj:2.1. Unapređenje kvalitete i dostupnosti društvenih usluga.

Sve aktivnosti su povezane jednom mjerom.

Mjera: 2.1.1 Unapređenje obrazovne infrastrukture i programa.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **A 120801 Poticanje demografskog razvitka** | **398.171** | **398.171** | **398.171** |
| **2.** | **A 120803 Natjecanja iz znanja učenika** | **37.162** | **37.162** | **37.162** |
| **3.** | **A 120804 Financiranje školskih projekata** | **22.563** | **22.563** | **22.563** |
| **4.** | **A 120805 Sufinanciranje rada pomoćnika u nastavi** | **132.722** | **132.722** | **132.722** |
| **5.** | **A120808 Nabava udžbenika za učenike osnovnih škola** | **221.726** | **221.726** | **221.726** |
| **6.** | **A 120809 Programi školskog kurikuluma** | **110.421** | **110.421** | **110.421** |
| **7.** | **A 120810 Ostale aktivnosti osnovnih škola** | **194.726** | **194.726** | **194.726** |
| **8.** | **A 120811 Dodatne djelatnosti osnovnih škola** | **100.737** | **118.083** | **118.083** |
| **9.** | **A120812 Programi školskog kurikuluma srednjih škola i učeničkih domova** | **32.730** | **32.730** | **32.730** |
| **10.** | **A120813Ostale aktivnosti srednjih škola i učeničkih domova** | **603.515** | **332.032** | **332.632** |
| **11.** | **A 120814 Dodatne djelatnosti srednjih škola i učeničkih domova** | **40.480** | **40.480** | **40.480** |
| **12.** | **K120806 Sanacija, izgradnja i opremanje igrališta i pratećih objekata** | **66.361** | **66.361** | **66.361** |
| **13.** | **K 120807 Energetska obnova školskih objekata** | **249.155** | **53.089** | **53.089** |
| **14.** | **K 120601 Regionalni centar kompetentnosti u sektoru turizam i ugostiteljstvo** | **268.200** | **0,00** | **0,00** |
| **15.** | **T 120802 Produženi boravak** | **221.738** | **221.738** | **221.738** |
|  | **Ukupno program:** | **2.700.407** | **1.982.004** | **1.982.004** |

**NOSITELJ AKTIVNOSTI:** Upravni odjel za obrazovanje, kulturu i sport

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Županijska natjecanja iz znanja i smotre održavanju se od siječnja do svibnja pa se u tom razdoblju i troše sredstva namijenjena za njihovo provođenje i realizaciju. Program asistent u nastavi financira se u razdoblju trajanja školske godine. Dubrovačko-neretvanska županija je financirala nabavu radnih bilježnica (materijala) za sve učenike od 1. do 8. razreda svih osnovnih škola kojima je osnivač.

Proračunski korisnicimaju mogućnost kroz svoje financijske planove planirati prihode i iz drugih izvora financiranja (vlastiti prihodi, prihodi za posebne namjene, ostale pomoći – gradovi, općine, pomoći/fondovi EU, donacije, prihodi od nefinancijske imovine i nakn. štete s osnova osiguranja. Upravni odjel za obrazovanje, kulturu i sport prati polugodišnje i godišnje korištenje vlastitih i namjenskih prihoda i rashoda proračunskih korisnika, a sukladno Pravilniku o ostvarivanju i korištenju vlastitih prihoda i nenamjenskih donacija Možemo ih svrstati u dodatne djelatnosti proračunskih korisnika. Kroz plan i ostvarenje vlastitih i namjenskih prihoda i rashoda možemo uključiti: iznajmljivanje školske dvorane, učionica, stanova, naplate šteta s osnova osiguranja, uplate roditelja kod osnovnih škola za produženi boravak, kao i za smještaj i prehranu kod učeničkih domova, prihodi koji se dobiju od ostalih proračunskih korisnika ili fondova EU za ulaganja u škole, centar kompetentnosti kroz EU fondove u Turističkoj i ugostiteljskoj školi kao i erasmus, razmjena učenika, prihodi od prodaje robe i pruženih usluga, sufinanciranje cijene usluge participacije, ugovoreni prihodi HZZ-a, prihodi od prodaje stanova.

Kroz ostavrene prihode iz drugih izvora financiranja ulaže se u daljnji napredak osnovnog i srednjoškolskog obrazovanja.

**RAZLOG ODSTUPANJA OD PROŠLOGODIŠNJIH PROJEKCIJA**:

Kod poticanja demografskog razvitka razlog odstupanja je porast cijena izdavačkih kuća.

U 2023. godini uz osnovnu školu Župa dubrovačka, osnovnu školu Gruda i osnovnu školu Cavtat, produženi boravak će provoditi i osnovna škola Slano.Dubrovačko-neretvanska županija i općina Dubrovačko primorje će osigurati sredstva za provođenje istog.

Dubrovačko- neretvanska županija je prijavila projekt energetske obnove Učenikog doma Dubrovnik, na javni natječaj za energetsku obnovu kulturne baštine temeljem kojeg je odobreno maksimalno 2.000.000,00 kn od prihvatljivih 5,500.000,00 kn. Obzirom da se doznaka odobrenih sredstava vrši po završenom poslu i završenim računima moramo dodatno osigurati sredstva u našen proračunu da bi mogli završiti posao.

Povećanje na Aktivnosti K120806 Sanacija, izgradnja i opremanje igrališta i pratećih objekata u iznosu od 19.908 eura.

Povećanje na Aktivnosti K 120807 Energetska obnova školskih objekata u iznosu od 90.483 eura za 2023. godinu.

Odstupanja kod vlastitih i ostalih prihoda i primitaka, rashoda i izdataka nastaju budući se u potpunosti unose financijski planovi školskih ustanova.